Ο Πεδουλας είναι ένα χωριό, το οποίο κατέχει σημαντική θρησκευτική θέση στην ιστορία του νησιού λόγω της Εκκλησίας του Αρχαγγέλου Μιχαήλ που χτίστηκε το 1474, η οποία κατατάσσεται ανάμεσα στις πιο εντυπωσιακές βυζαντινές εκκλησίες της Κύπρου με τοιχογραφίες απίστευτης τέχνης. Η Εκκλησία συμπεριλαμβάνεται στον Κατάλογο Παγκόσμιας Πολιτιστικής Κληρονομιάς της ΟΥΝΕΣΚΟ. Επίσης επισκεφτήκαμε τον μοντέρνο, καμαροσκεπή ναό στην κορυφή του όρους λόφου της Φιδκιάς, που κτίστηκε το 1986. Εσωτερικά διακοσμείται με σύγχρονες τοιχογραφίες. Στη νότια πλευρά του παρεκκλησίου υψώνεται ο σταυρός ύψους 25 μέτρων που είναι ορατός από μακρινές αποστάσεις.

Δαυίδ Χρίστου, Γ΄1

Όταν φτάσαμε στον Πεδουλά χιόνιζε. Αργότερα σταμάτησε αλλά είχε αρκετό κρύο. Πήγαμε στον τόπο που θα μέναμε για λίγο και μετά ξεκινήσαμε τις βόλτες μας σε εκκλησίες, σε δάση και σε άλλους υπέροχους τόπους. Όταν φεύγαμε, λέγαμε ότι περάσαμε ωραία και ότι θα θέλαμε να πάμε ξανά.

Θεοδώρα Μιχαήλ, Β΄1

Στο ΚΠΕ Πεδουλά περάσαμε ΤΕΛΕΙΑ. Μόλις φτάσαμε τακτοποιηθήκαμε στο δωμάτιο μας και μετά ήρθαν τα μικρά λεωφορεία του ΚΠΕ και μας πήραν αρχικά στο Καταρράκτη του Μιλλομέρη και στα χιόνια. Η πορεία του καταρράκτη ήταν βατή όμως στα χιόνια δεν μπορούσαμε να παίξουμε όσο θα θέλαμε, γιατί χιόνιζε. Στη συνέχεια πήγαμε στο ΚΠΕ όπου φάγαμε το μεσημεριανό μας και ξεκουραστήκαμε για λίγο. Μετά περπατήσαμε στην εκκλησία της Παναγίας του Σταυρού που βρίσκεται έξω από το χωριό του Πεδουλά. Τη δεύτερη μέρα ξυπνήσαμε, φάγαμε το πρωινό μας και είχαμε εξόρμηση σε ένα κοντινό δάσος όπου και παίξαμε το παιχνίδι του θησαυρού. Ήταν υπέροχη η εμπειρία μας.

Μαρίνα Ορθοδόξου, Β΄1